stanford-oval/wikipedia huggingface dataset:
เฮย์จูด

| "เฮย์จูด"> เพลงโดยเดอะบีเทิลส์ |
| --- | --- |
ด้านบี: "เรโวลูชัน"
วางจำหน่าย: 26 สิงหาคม ค.ศ. 1968
บันทึกเสียง: ไทรเดนต์ ลอนดอน 31 กรกฎาคม และ 1 สิงหาคม ค.ศ. 1968
แนวเพลง: ป็อปร็อก
ความยาว: 7:11
ค่ายเพลง: แอปเปิล
ผู้ประพันธ์เพลง: เลนนอน–แม็กคาร์ตนีย์
โปรดิวเซอร์: จอร์จ มาร์ติน

มิวสิกวิดีโอ
"Hey Jude" ที่ยูทูบ
 
"เฮย์จูด" (อังกฤษ: Hey Jude) เป็นเพลงของวงเดอะบีเทิลส์ ออกจำหน่ายในรูปแบบซิงเกิลที่ไม่มีในอัลบั้มเมื่อ ค.ศ. 1968 เพลงเขียนโดยพอล แม็กคาร์ตนีย์ และให้เครดิตเป็นเลนนอน–แม็กคาร์ตนีย์ ซิงเกิลนี้เป็นซิงเกิลแรกของบีเทิลส์ที่จำหน่ายโดยค่ายแอปเปิล และเป็นหนึ่งในซิงเกิลของศิลปินในค่ายแอปเปิล "สี่อันแรก" ซึ่งเป็นการเปิดตัวค่ายเพลงต่อสาธารณะ "เฮย์จูด" เป็นเพลงฮิตอันดับหนึ่งในหลายประเทศทั่วโลก และกลายเป็นซิงเกิลที่ขายดีที่สุดประจำปีในสหราชอาณาจักร สหรัฐ ออสเตรเลีย และแคนาดา อยู่บนชาร์ตเป็นอันดับหนึ่งของบิลบอร์ดฮอต 100 ถึงเก้าสัปดาห์ ซึ่งเชื่อมโยงกับสถิติตลอดกาลในค.ศ. 1968 สำหรับกาอยู่บนชาร์ตยาวนานที่สุดในอันดับต้น ๆ ของชาร์ตในสหรัฐอเมริกา มียอดขายประมาณแปดล้านชุด และมักรวมอยู่ในรายชื่อเพลงที่ยิ่งใหญ่ที่สุดตลอดกาลของนักวิจารณ์เพลง
การเขียนและบันทึกเสียงของเพลง "เฮย์จูด" เกิดขึ้นพร้อมกับช่วงเวลาแห่งความวุ่นวายในเดอะบีเทิลส์ เพลงพัฒนามาจาก "เฮย์จูล" ซึ่งเป็นเพลงที่แม็กคาร์ตนีย์เขียนขึ้นเพื่อปลอบโยนจูเลียน ลูกชายของจอห์น เลนนอน หลังจากเลนนอนทิ้งภรรยาไปอยู่กับโยโกะ โอโนะ ศิลปินชาวญี่ปุ่น เนื้อเพลงนำเสนอมุมมองเชิงบวกเกี่ยวกับสถานการณ์ที่น่าเศร้า ในขณะเดียวกันก็กระตุ้นให้ "จูด" แสวงหาโอกาสในการค้นหาความรัก หลังจบท่อนที่สี่ เพลงเปลี่ยนไปเป็นท่อนโคดาที่ร้องว่า "นา-นา-นา นา" ซึ่งกินเวลานานกว่าสี่นาที
"เฮย์จูด" เป็นเพลงแรกของบีเทิลส์ที่บันทึกเสียงด้วยเครื่องบันทึกเสียงแปดแทร็ก การบันทึกเสียงเกิดขึ้นที่ไทรเดนต์สตูดิโอส์ ในลอนดอน ซึ่งอยู่ในระหว่างการบันทึกเสียงดับเบิลอัลบั้มที่ใช้ชื่อวงเป็นชื่ออัลบั้ม (รู้จักกันในชื่อว่า "ไวต์อัลบั้ม") และนำไปสู่การโต้เถียงระหว่างแม็กคาร์ตนีย์กับจอร์จ แฮร์ริสัน เรื่องท่อนกีตาร์ของเพลง หลังจากนั้น ริงโก สตาร์ ก็ออกจากวง และกลับมาไม่นานก่อนที่พวกเขาจะถ่ายคลิปโปรโมตซิงเกิล คลิปกำกับโดย ไมเคิล ลินด์เซย์-ฮ็อกก์ และออกอากาศครั้งแรกในรายการโทรทัศน์ของเดวิด ฟรอสต์ ในสหราชอาณาจักร เมื่อเทียบกับปัญหาในวง การแสดงครั้งนี้ได้ถ่ายทอดบทเพลงของการมองโลกในแง่ดีและการอยู่ร่วมกันโดยนำเสนอผู้ชมในสตูดิโอที่มีส่วนร่วมในการร้องเพลงร่วมกับบีเทิลส์
ด้วยความยาวเพลงกว่า 7 นาที "เฮย์จูด" เป็นซิงเกิลที่ยาวที่สุดที่ติดอันดับชาร์ตอังกฤษในเวลานั้น การประพันธ์เพลงและท่อนโคดาของเพลงนั้นกระตุ้นให้เกิดงานเลียนแบบจำนวนมากจนถึงต้นทศวรรษ 1970 ใน ค.ศ. 2013 บิลบอร์ด ได้ยกให้เพลงนี้เป็นเพลงที่ "ยิ่งใหญ่ที่สุด" อันดับ 10 ตลอดกาลในแง่ของความสำเร็จในชาร์ต แม็กคาร์ตีย์ยังคงแสดงเพลง "เฮย์จูด" ในคอนเสิร์ตนับตั้งแต่การเสียชีวิตของเลนนอนใน ค.ศ. 1980 ซึ่งเขานำให้ผู้ชมร่วมร้องท่อนโคดาในคอนเสิร์ต จูเลียน เลนอน และแม็กคาร์ตนีย์ประสบความสำเร็จในการประมูลของที่ระลึกที่เกี่ยวข้องกับการสร้างเพลง
การผลิตเพลง > การซ้อมที่อีเอ็มไอ

หลังจากจัดสรรเพลงสำหรับการเปิดตัวเป็นซิงเกิลแล้ว เดอะบีเทิลส์ได้บันทึกเสียงเพลง "เฮย์จูด" ระหว่างการบันทึกเสียงเพลงในดับเบิลอัลบั้มที่ใช้ชื่อวงเป็นชื่ออัลบั้ม ซึ่งรู้จักกันในชื่อว่า "ไวต์อัลบั้ม" การบันทึกเสียงดังกล่าวทำให้เกิดความไม่ลงรอยกันภายในกลุ่มเป็นครั้งแรก ส่วนหนึ่งเป็นผลมาจากการที่โอโนะอยู่เคียงข้างเลนนอนอย่างต่อเนื่อง ความสัมพันธ์ที่ตึงเครียดยังสะท้อนให้เห็นถึงความแตกต่างของสมาชิกวงทั้งสี่หลังจากการเดินทางร่วมกันไปยังเมืองฤษีเกศในฤดูใบไม้ผลิปี ค.ศ. 1968 เพื่อศึกษาการทำสมาธิแบบล่วงพ้น
เดอะบีเทิลส์บันทึกเทปเพลงครั้งแรก 25 เทก ที่อีเอ็มไอสตูดิโอส์ ในลอนดอนเป็นเวลาสองคืนระหว่างวันที่ 29 และ 30 กรกฎาคม ค.ศ. 1698 โดยมีจอร์จ มาร์ตินเป็นโปรดิวเซอร์  อย่างไรก็ตามวันเหล่านั้นใช้เป็นการซ้อมเนื่องจากพวกเขาวางแผนที่จะบันทึกเสียงมาสเตอร์แทร็กที่ไทรเดนต์สตูดิโอส์ เพื่อใช้เครื่องบันทึกเสียงแปดแทร็ก (อีเอ็มไอยังจำกัดอยู่ที่สี่แทร็ก) สองเทกแรกเริ่มตั้งแต่วันที่ 29 กรกฎาคม ซึ่งเคนเนท โวแม็ก นักเขียนและนักวิจารณ์ อธิบายว่าช่วงนี้เป็นช่วงที่ "ครึกครื้น" โดยคำอธิบายดังกล่าวเผยแพร่ในบ็อกซ์เซตครบรอบ 50 ปีของไวต์อัลบั้มเมื่อปี ค.ศ. 2018 และอัลบั้มรวมชื่อ แอนโทโลจี 3 เมื่อปี ค.ศ. 1996 ตามลำดับ
มีถ่ายทำในช่วงการซ้อมเมื่อวันที่ 30 กรกฎาคมเป็นสารคดีสั้นเรื่อง มิวสิก! ซึ่งผลิตโดยสภาดนตรีแห่งชาติบริเตนใหญ่ นี่เป็นครั้งแรกที่เดอะบีเทิลส์อนุญาตให้ทีมงานถ่ายทำระหว่างพัฒนาเพลงในสตูดิโอ ภาพยนตร์เรื่องนี้แสดงให้เห็นสมาชิกเดอะบีเทิลส์เพียงสามคนที่แสดงเพลง "เฮย์จูด" ขณะที่จอร์จ แฮร์ริสัน อยู่ในห้องควบคุม ร่วมกับมาร์ติน และเคน สก็อตต์ วิศวกรบันทึกเสียงของอีเอ็มไอ ในระหว่างการซ้อมในวันนั้น แฮร์ริสันและแม็กคาร์ตนีย์ขัดแย้งกันอย่างรุนแรงในเรื่องท่อนกีตาร์นำของเพลง ความคิดของแฮร์ริสันคือการเล่นกีตาร์ควบคู่ไปกับเสียงร้องในแต่ละไลน์ ซึ่งไม่เข้ากับความคิดของแม็กคาร์ตนีย์ในเรื่องการเรียบเรียงเพลง และเขาก็ปัดตกมันไป ไซมอน เลงก์ นักเขียนผู้มองว่าสิ่งนี้บ่งบอกถึงวิธีที่แฮร์ริสันได้รับอนุญาตให้มีพื้นที่เพียงเล็ก ๆ ในการพัฒนาแนวคิดร่วมกับการประพันธ์ของแม็กคาร์ตนีย์ ในขณะที่เขามีอิสระที่จะสร้างท่อนกีตาร์สำหรับเพลงของเลนนอนในยุคนั้นมากกว่า ในการให้สัมภาษณ์เมื่อปี ค.ศ. 1994 แม็กคาร์ตนีย์กล่าวว่า "ถ้ามองย้อนกลับไป โอเค มันดูเป็นเรื่องเจ้ากี้เจ้าการ แต่มันก็น่าเบื่อสำหรับผม เพราะผมยอมก้มหัวให้กับความกดดันได้" รอน ริชาดส์ โปรดิวเซอร์เพลงที่ทำงานให้กับมาร์ตินที่พาร์โลโฟน และแอร์สตูดิโอส์ กล่าวว่า แม็กคาร์ตนีย์ "ลืมความรู้สึกของคนอื่นในสตูดิโอ" และเขาถูกผลักดันให้สร้างสถิติที่ดีที่สุดเท่าที่จะเป็นไปได้โดยแทบไม่ต้องเสียค่าใช้จ่ายใด ๆ
การผลิตเพลง > บันทึกเสียงที่ไทรเดนต์สตูดิโอส์

เดอะบีเทิลส์บันทึกเสียงมาสเตอร์แทร็กสำหรับเพลง “เฮย์จูด” ที่ไทรเดนต์ ซึ่งเป็นที่ที่แม็กคาร์ตนีย์และแฮร์ริสันใช้ในการผลิตเพลงให้กับศิลปินในค่ายแอปเปิล เมื่อวันที่ 31 กรกฎาคม นอร์แมน เชฟฟีลด์ ผู้ก่อตั้งไทรเดนต์ เล่าว่า มัล เอฟวันส์ ผู้ช่วยและอดีตคนยกเครื่องดนตรีของเดอะบีเทิลส์ ยืนยันว่าต้นกัญชาบางส่วนที่เขานำมาไว้ที่สตูดิโอเพื่อให้สถานที่ดู “นุ่มนวล” สอดคล้องกับความปรารถนาของวง แบร์รี เชฟฟีลด์ รับหน้าที่เป็นวิศวกรบันทึกเสียงสำหรับเพลงนี้ ไลน์อัปของแทร็กพื้นฐานคือ แม็กคาร์ตนีย์ เล่นเปียโนและร้องนำ เลนนอน เล่นกีตาร์อะคูสติก แฮร์ริสัน เล่นกีตาร์ไฟฟ้า และริงโก สตาร์ ตีกลอง เดอะบีเทิลส์บันทึกเสียงเพลง “เฮย์จูด” ไว้สี่เทก โดยเลือกเทกแรกเป็นมาสเตอร์ ด้วยความตั้งใจที่จะทำให้ไม่มีเสียงกลองในสองท่อนแรกของเพลง แม็กคาร์ตนีย์เริ่มบันทึกเสียงโดยไม่รู้ว่าสตาร์ออกไปเข้าห้องน้ำ แม็กคาร์ตนีย์เล่าจากในความทรงจำว่า ไม่นานสตาร์ก็กลับมาพร้อม “เขย่าหลังผมค่อนข้างเร็ว” และเขาแสดงคิวของเขาได้สมบูรณ์แบบ
เมื่อวันที่ 1 สิงหาคม เดอะบีเทิลส์กลับมาอัดเสียงทับบนแทร็กพื้นฐานที่ไทรเดนต์เช่นเดิม สิ่งที่เพิ่มเติมขึ้นมาคือ เสียงร้องนำและกีตาร์เบสของแม็กคาร์ตนีย์ เสียงประสานจากเลนนอน แม็กคาร์ตนีย์ แฮร์รีสิน และกลองเล็ก ที่เล่นโดยสตาร์ เสียงร้องท่อนโคดาของแม็กคาร์ตนีย์เริ่มต้นในเวลาประมาณนาทีที่สามของเพลง รวมถึงเสียงด้นสดที่เขาอธิบายในภายหลังว่า “แครี แกรนต์ออนฮีต!” จากนั้นเพิ่มวงออเคสตรา 36 ชิ้นเหนือท่อนโคดา ที่ประพันธ์โดยมาร์ติน วงออร์เคสตราประกอบด้วย ไวโอลินสิบตัว ไวโอลาสามตัว เชลโลสามตัว ฟลูตสองตัว คอนทราบาสซูนหนึ่งตัว บาสซูนหนึ่งตัว แคลริเน็ตสองตัว คอนทราเบสแคลริเน็ตหนึ่งตัว ทรัมเป็ตสี่ตัว ทรอมโบนสี่ตัว ฮอร์นสองตัว เพอร์คัชชันและเบสสองสาย ตามที่นอร์แมน เชฟฟีลด์เล่าว่า เริ่มมีความขัดแย้งในหมู่นักดนตรีออร์เคสตราซึ่งบางคน "กำลังมองลงไปที่เดอะบีเทิลส์" เชฟฟีลด์จำได้ว่าแม็กคาร์ตนีย์มั่นใจในความร่วมมือของเขาโดยบอกว่า "คุณจะเอาค่าจ้างไหม?" ในช่วงสองสามเทกแรก แม็กคาร์ตนีย์ไม่พอใจกับการขาดเรี่ยวแรงและความหลงใหลในการแสดงของวงออร์เคสตรา เขาจึงลุกขึ้นยืนบนแกรนด์เปียโนและเริ่มนำดนตรีจากที่นั่น
จากนั้นเดอะบีเทิลส์ก็ถามสมาชิกวงออร์เคสตราว่า พวกเขาจะปรบมือและร้องเพลงไปด้วยกันหรือไม่ นักดนตรีทุกคนปฏิบัติตาม (เสียค่าจ้างสองเท่า) โดยมีรายงานว่ามีผู้ไม่ปฏิบัติตามหนึ่งคนกล่าวว่า "ผมไม่ยอมปรบมือและร้องเพลงวันเกิดของพอล แม็กคาร์ตนีย์หรอกนะ!" คริส โอเดลล์ ผู้ช่วยของแอปเปิลเรเคิดส์ กล่าวว่า เธอมีส่วนร่วมในการเป็นนักร้องประสานเพลงนี้ และยังมีแจ็กกี โลแม็กซ์ หนึ่งในนักร้องที่เซ็นสัญญาคนแรกของค่าย ที่มีส่วนร่วมกับเพลงนี้ด้วย
"เฮย์จูด" เป็นเพลงแรกของเดอะบีเทิลส์ที่บันทึกเสียงด้วยเครื่องบันทึกเสียงแปดแทร็ก ไทรเดนต์สตูดิโอส์ได้รับเงินจากการใช้ห้องบันทึกเสียงโดยอีเอ็มไอ 25 ปอนด์ต่อชั่วโมง เชฟฟีลด์กล่าวว่าสตูดิโอมีรายได้รวมประมาณ 1,000 ปอนด์ แต่เพราะเดอะบีเทิลส์บันทึกเสียงที่นั่น และในทางกลับกันก็ยังชื่นชอบในสิ่งอำนวยความสะดวก ทำให้มูลค่าไม่สามารถคำนวณได้ เดอะบีเทิลส์ยังคงทำงานกับไทรเดนต์ต่อไปในปี ค.ศ. 1968 และศิลปินในค่ายแอปเปิล เช่น โลแม็กซ์, แมรี ฮอพคิน, บิลลี เพรสตัน และดิไอวีส์ ต่างก็บันทึกเสียงที่นั่นในปีต่อมา
การผลิตเพลง > ผสมเสียง

สก็อตต์, มาร์ติน และเดอะบีเทิลส์ผสมเสียงที่บันทึกเสร็จแล้วที่แอบบีย์โรด การถ่ายโอนมาสเตอร์เทปของไทรเดนต์ไปยังแผ่นแอซิเตดพิสูจน์แล้วว่ามีปัญหาเนื่องจากเสียงที่บันทึกไม่ชัดเมื่อเล่นบนอุปกรณ์ของอีเอ็มไอ ปัญหานี้ได้รับการแก้ไขด้วยความช่วยเหลือของเจฟฟ์ เอเมอริก ซึ่งสก็อตต์เพิ่งเข้ามาแทนที่ในตำแหน่งวิศวกรบันทึกเสียงของเดอะบีเทิลส์ เอเมอริกบังเอิญไปเยือนที่แอบบีย์โรด เมื่อไม่นานมานี้ปฏิเสธที่จะทำงานกับเดอะบีเทิลส์อีกต่อไป เนื่องจากความตึงเครียดและการถูกเหยีดหยามซึ่งกลายเป็นเรื่องปกติในการบันทึกเสียงของพวกเขา เพลง "เฮย์จูด" เวอร์ชันสเตอริโอเสร็จสมบูรณ์ในวันที่ 2 สิงหาคมและโมโนในวันที่ 8 สิงหาคม
นักดนตรี วอลเตอร์ เอเวอเรตต์ เขียนว่า "คุณลักษณะเพลงที่มีคนแสดงความเห็นมากที่สุด" คือความยาวเพลง 7:11 นาที เช่นเดียวกับแม็กคาร์ตนีย์ มาร์ตินกังวลว่าสถานีวิทยุจะไม่เล่นเพลงเพราะความยาวเพลง แต่เลนนอนยืนยันว่า: "พวกเขาจะเล่นแน่ถ้าเป็นเรา" ตามที่ เคน แมนส์ฟีลด์ ผู้จัดการของแอปเปิลในสหรัฐกล่าวว่า แม็กคาร์ตนีย์ยังคงไม่มั่นใจจนกว่าแมนส์ฟีลด์จะส่งตัวอย่างแผ่นเสียงให้นักจัดรายการชาวอเมริกันเล่น และรายงานว่าพวกเขามีความกระตือรือร้นอย่างมากเกี่ยวกับเพลงนี้ "Hey Jude" ยาวกว่าเพลง "แม็กอาร์เทอร์พาร์ก" หนึ่งวินาที ซึ่งเป็นเพลงฮิตล่าสุดของ Richard Harris จากข้อมูลของจิมมี เวบบ์ ผู้แต่งเพลงนี้ ซึ่งได้มาเยี่ยมชมสตูดิโอในช่วงเวลานั้น กล่าวว่า มาร์ตินยืนยันกับเขาว่าเพลง "เฮย์จูด" จะได้เล่นเกินเจ็ดนาทีเพราะความสำเร็จของเพลง "แม็กอาร์เทอร์พาร์ก" ด้วยความยินดีกับผลลัพธ์ที่ได้ แม็กคาร์ตนีย์นำแผ่นแอซิเตดเพลง "เฮย์จูด" ไปเล่นที่งานปาร์ตี้ที่มิก แจ็กเกอร์จัดขึ้นที่เวซูวิโอไนต์คลับในใจกลางกรุงลอนดอน เพื่อเฉลิมฉลองการเสร็จสิ้นของอัลบั้มเบกกาส์แบงเควต ของเดอะโรลลิงสโตนส์ ทำให้เพลงทีเขาเปิด เด่นกว่าอัลบั้มของเดอะโรลลิงสโตนส์ และในคำอธิบายของนักเขียน จอห์น วินน์ "มีรายงานว่าเขาทำลายบรรยากาศ" งานปาร์ตี้นั้น
ในท่อนบริดจ์สุดท้ายของเพลงเวลา 2:58 นาที ประโยคที่พูดว่า "Fucking hell!" เกิดขึ้นโดยเลนนอน สก็อตต์ยอมรับว่า แม้ว่าเขาจะได้รับการบอกเล่าเกี่ยวกับเรื่องนี้ แต่เขาก็ไม่เคยได้ยินประโยคดั้งเดิมเลย มัลคอล์ม ทอฟต์ วิศวกรบันทึกเสียงของไทรเดนต์ เล่าว่า เลนนอนกำลังส่งเสียงประสานของเขามากเกินไป เมื่อการตอบสนองต่อระดับเสียงในหูฟังของเขาดังเกินไป เขาจึงร้อง "Whoa!" ออกมาเป็นครั้งแรก จากนั้นสองวินาทีต่อมา เขาดึงหูฟังออกทันที
แหล่งข้อมูลอื่น

Full lyrics for the song at the Beatles' official website เก็บถาวร 2021-07-09 ที่ เวย์แบ็กแมชชีน
"HEY JUDE (Legal Title), BMI Work #562357". BMI.[ลิงก์เสีย]
"David Frost Meets The Beatles" at Mojo4music.com
The Beatles - Hey Jude ที่ยูทูบ
โยโกะ โอโนะ และจอห์น เลนนอน ที่อัมสเตอร์ดัม เมื่อเดือนมีนาคม ค.ศ. 1969
อดีตอาคารไทรเดนต์สตูดิโอส์ ที่ศาลเซนต์แอนน์ในโซโห (ภาพเมื่อปี ค.ศ. 2018) ซึ่งเป็นสถานที่บันทึกเสียงเพลง "เฮย์จูด"
บากู

| บากู Bakı |
| --- | --- |
เมืองหลวง

   ธง ตราอาร์ม
สมญา: นครแห่งสายลม (อาเซอร์ไบจาน: Küləklər şəhəri)
บากูที่ตั้งของบากูในอาเซอร์ไบจาน
พิกัด: 40°23′43″N 49°52′56″E﻿ / ﻿40.39528°N 49.88222°E﻿ / 40.39528; 49.88222
ประเทศ:  อาเซอร์ไบจาน
การปกครอง
 • นายกเทศมนตรี: Eldar Azizov
พื้นที่
 • เมืองหลวง: 2,140 ตร.กม. (830 ตร.ไมล์)
ความสูง: −28 เมตร (−92 ฟุต)
ประชากร (2020)
 • เมืองหลวง: 2,293,700 คน
 • ความหนาแน่น: 1,057 คน/ตร.กม. (2,740 คน/ตร.ไมล์)
 • เขตเมือง: 3,125,000 คน
 • รวมปริมณฑล: 5,105,200 คน
เดมะนิม: Bakuvian อาเซอร์ไบจาน: Bakılı
เขตเวลา: UTC+4 (AZT)
รหัสไปรษณีย์: AZ1000
รหัสพื้นที่: +994 12
ทะเบียนพาหนะ: 10–90-99 AZ
ดัชนีการพัฒนามนุษย์ (2017): 0.824 สูงมาก · อันดับที่ 1
เว็บไซต์: www.baku-ih.gov.az
บากู หรือ บากึ (อาเซอร์ไบจาน: Bakı หรือ Baky; ซีริลลิก: Бакы) เป็นเมืองหลวงและเมืองใหญ่ที่สุดของประเทศอาเซอร์ไบจาน ตั้งอยู่ชายฝั่งทางใต้ของคาบสมุทรเล็ก ๆ ที่ยื่นออกไปในทะเลแคสเปียนชื่ออับชิรอน (Abşeron) กรุงบากูประกอบด้วยพื้นที่สามส่วน ได้แก่ ย่านเมืองเก่า (อิตแชรีแชแฮร์) ตัวเมืองปัจจุบัน และตัวเมืองที่สร้างขึ้นในสมัยโซเวียต รวมแล้วมีประชากร 2,074,300 คน (ค.ศ. 2003) แต่มีประมาณ 3 ล้านคนที่อาศัยอยู่ในเขตมหานคร (เนื่องจากมีผู้อพยพและผู้พลัดถิ่นภายในประเทศเป็นจำนวนมาก)
ประวัติศาสตร์บากูย้อนไปถึงช่วง 1,000 ปีก่อนคริสต์ศักราช ส่วนเอกสารที่อ้างถึงเมืองนี้เป็นครั้งแรกอยู่ในปี ค.ศ. 885 บากูเคยเป็นเมืองหลวงของดินแดนต่าง ๆ ที่เป็นประเทศอาเซอร์ไบจานปัจจุบันในหลายยุคสมัย ได้แก่ แคว้นชีร์วาน (ในสมัยของพระเจ้าอัคซีตันที่ 1 และพระเจ้าคาลีลุลลาห์ที่ 1) รัฐข่านบากู จังหวัดบากูของรัสเซีย สาธารณรัฐประชาธิปไตยอาเซอร์ไบจาน และสาธารณรัฐสังคมนิยมโซเวียตอาเซอร์ไบจาน (Azerbaijan SSR) ตั้งแต่อดีต เมืองแห่งนี้ต้องประสบกับการรุกรานของชนชาติต่าง ๆ เสมอ ไม่ว่าจะเป็นมองโกล ซาฟาวิด ออตโตมัน และรัสเซีย ในช่วงครึ่งหลังของคริสต์ศตวรรษที่ 19 การค้นพบน้ำมันและแก๊สธรรมชาติได้นำความรุ่งเรืองมั่งคั่งมาสู่เมืองนี้
ผังของเมืองที่ร่ำรวยน้ำมันแห่งนี้เป็นรูปสี่เหลี่ยมผืนผ้า มีเพียงส่วนที่เก่าแก่ที่สุดของเมืองภายในกำแพงป้อมเท่านั้น ที่มีถนนที่มีลักษณะโค้งและแคบ เขตตัวเมืองที่มีความเจริญมั่งคั่ง (ซึ่งอยู่ทางใต้ของเมืองเก่า) ถูกสร้างขึ้นหลังจากมีการนำปิโตรเลียมจำนวนมหาศาลขึ้นมาใช้ประโยชน์เมื่อเกือบศตวรรษที่ผ่านมา และมีสถาปัตยกรรมที่สวยงาม รวมพิพิธภัณฑ์วิจิตรศิลป์ ประวัติศาสตร์ และวรรณคดีตั้งอยู่นั่นด้วย ปัจจุบันบากูสมัยใหม่ขยายเขตออกไปนอกกำแพงเมือง อาคารและถนนสายต่าง ๆ จึงเริ่มปรากฏขึ้นบนเนินเขาริมอ่าว
ภูมิศาสตร์ > ภูมิอากาศ

| ข้อมูลภูมิอากาศของบากู> เดือน | ข้อมูลภูมิอากาศของบากู> ม.ค. | ข้อมูลภูมิอากาศของบากู> ก.พ. | ข้อมูลภูมิอากาศของบากู> มี.ค. | ข้อมูลภูมิอากาศของบากู> เม.ย. | ข้อมูลภูมิอากาศของบากู> พ.ค. | ข้อมูลภูมิอากาศของบากู> มิ.ย. | ข้อมูลภูมิอากาศของบากู> ก.ค. | ข้อมูลภูมิอากาศของบากู> ส.ค. | ข้อมูลภูมิอากาศของบากู> ก.ย. | ข้อมูลภูมิอากาศของบากู> ต.ค. | ข้อมูลภูมิอากาศของบากู> พ.ย. | ข้อมูลภูมิอากาศของบากู> ธ.ค. | ข้อมูลภูมิอากาศของบากู> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 6.6 (43.9) | 6.3 (43.3) | 9.8 (49.6) | 16.4 (61.5) | 22.1 (71.8) | 27.3 (81.1) | 30.6 (87.1) | 29.7 (85.5) | 25.6 (78.1) | 19.6 (67.3) | 13.5 (56.3) | 9.7 (49.5) | 18.1 (64.6) |
| อุณหภูมิเฉลี่ยแต่ละวัน °C (°F) | 4.4 (39.9) | 4.2 (39.6) | 7.0 (44.6) | 12.9 (55.2) | 18.5 (65.3) | 23.5 (74.3) | 26.4 (79.5) | 26.3 (79.3) | 22.5 (72.5) | 16.6 (61.9) | 11.2 (52.2) | 7.3 (45.1) | 15.1 (59.2) |
| อุณหภูมิต่ำสุดเฉลี่ย  °C (°F) | 2.1 (35.8) | 2.0 (35.6) | 4.2 (39.6) | 9.4 (48.9) | 14.9 (58.8) | 19.7 (67.5) | 22.2 (72) | 22.9 (73.2) | 19.4 (66.9) | 13.6 (56.5) | 8.8 (47.8) | 4.8 (40.6) | 12.0 (53.6) |
| หยาดน้ำฟ้า มม (นิ้ว) | 21 (0.83) | 20 (0.79) | 21 (0.83) | 18 (0.71) | 18 (0.71) | 8 (0.31) | 2 (0.08) | 6 (0.24) | 15 (0.59) | 25 (0.98) | 30 (1.18) | 26 (1.02) | 210 (8.27) |
| วันที่มีหยาดน้ำฟ้าโดยเฉลี่ย (≥ 0.1 mm) | 6 | 6 | 5 | 4 | 3 | 2 | 1 | 2 | 2 | 6 | 6 | 6 | 49 |
| วันที่มีหิมะตกโดยเฉลี่ย (≥ 1 cm) | 4 | 3 | 0 | 0 | 0 | 0 | 0 | 0 | 0 | 0 | 0 | 3 | 10 |
| จำนวนชั่วโมงที่มีแดด | 89.9 | 89.0 | 124.0 | 195.0 | 257.3 | 294.0 | 313.1 | 282.1 | 222.0 | 145.7 | 93.0 | 102.3 | 2,207.4 |
แหล่งที่มา 1: World Meteorological Organisation (UN), Hong Kong Observatory for data of sunshine hours
แหล่งที่มา 2: Meoweather (Snowy days)
เมืองพี่น้อง

ปัจจุบันกรุงบากูมีเมืองพี่น้อง (หรือ "เมืองฝาแฝด") 10 เมือง คือ
| --- | --- |
  เจดดะห์ ประเทศซาอุดีอาระเบีย   บัสรา ประเทศอิรัก   บอร์โด ประเทศฝรั่งเศส   ดาการ์ ประเทศเซเนกัล   ฮิวสตัน รัฐเท็กซัส สหรัฐอเมริกา   อิสตันบูล ประเทศตุรกี:   อิซมีร์ ประเทศตุรกี   ไมนทซ์ ประเทศเยอรมนี   เนเปิลส์ ประเทศอิตาลี   ซาราเยโว ประเทศบอสเนียและเฮอร์เซโกวีนา   โฮโนลูลู รัฐฮาวาย สหรัฐอเมริกา   คอนยา ประเทศตุรกี
ภาพพาโนรามาของบากู
มุช

| มุช Mush • Մուշ |
| --- | --- |
เทศบาล

มุช
พิกัด:  38°44′00″N 41°29′28″E﻿ / ﻿38.73333°N 41.49111°E﻿ / 38.73333; 41.49111
ประเทศ: ตุรกี
จังหวัด: มุช
การปกครอง
 • นายกเทศมนตรี: Feyat Asya (AKP)
พื้นที่
 • อำเภอ: 2,604.14 ตร.กม. (1,005.46 ตร.ไมล์)
ความสูง: 1,350 เมตร (4,430 ฟุต)
ประชากร (2012)
 • เขตเมือง: 81,764 คน
 • อำเภอ: 179,534
 • ความหนาแน่นอำเภอ: 69 คน/ตร.กม. (180 คน/ตร.ไมล์)
เว็บไซต์: www.mus.bel.tr
มุช (ตุรกี: Muş, ออกเสียง: [muʃ]; อาร์มีเนีย: Մուշ; เคิร์ด: Mûş) เป็นเมืองและเมืองหลักของจังหวัดมุช ประเทศตุรกี ประชากรส่วนใหญ่เป็นชาวเคิร์ด
ชื่อ

มีคำอธิบายต้นกำเนิดชื่อมุชหลายแบบ บางครั้งมีส่วนเกี่ยวโยงกับศัพท์ในภาษาอาร์มีเนียว่า mshush (อาร์มีเนีย: մշուշ) หมายถึง หมอก ซึ่งอธิบายว่าเมืองนี้และพื้นที่รอบ ๆ มักปกคลุมด้วยหมอกในตอนเช้า Evliya Çelebi นักสำรวจในคริสต์ศตวรรษที่ 17 เชื่อมชื่อนี้กับตำนานหนูยักษ์ที่สร้างโดย Nemrud (นิมรอด) ไปทำลายเมืองและผู้อยู่อาศัย หลังจากนั้นจึงตั้งชื่อเมืองเป็น Muş (muš ในภาษาเปอร์เซียแปลว่า "หนู") ในขณะที่บางส่วนเสนอจุดเชื่อมโยงกับชื่อชาวอานาโตเลียโบราณ มุชกีหรือMysians จากข้อมูลของชาวอัสซีเรียและฮิตไทต์ตามลำดับ
ภูมิอากาศ

| ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).เดือน | ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).ม.ค. | ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).ก.พ. | ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).มี.ค. | ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).เม.ย. | ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).พ.ค. | ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).มิ.ย. | ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).ก.ค. | ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).ส.ค. | ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).ก.ย. | ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).ต.ค. | ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).พ.ย. | ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).ธ.ค. | ข้อมูลภูมิอากาศของมุช (ค> ศ. 1991–2020, สูงสุด ค.ศ. 1964–2020).ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 10.2 (50.4) | 15.0 (59) | 22.8 (73) | 30.0 (86) | 31.2 (88.2) | 37.4 (99.3) | 41.6 (106.9) | 41.2 (106.2) | 37.0 (98.6) | 30.6 (87.1) | 21.6 (70.9) | 16.0 (60.8) | 41.6 (106.9) |
| อุณหภูมิสูงสุดเฉลี่ย °C (°F) | -2.8 (27) | -0.7 (30.7) | 6.8 (44.2) | 15.4 (59.7) | 21.7 (71.1) | 28.3 (82.9) | 33.6 (92.5) | 33.9 (93) | 28.6 (83.5) | 20.5 (68.9) | 10.2 (50.4) | 1.0 (33.8) | 16.4 (61.5) |
| อุณหภูมิเฉลี่ยแต่ละวัน °C (°F) | -6.5 (20.3) | -4.9 (23.2) | 2.1 (35.8) | 9.8 (49.6) | 15.1 (59.2) | 20.8 (69.4) | 25.6 (78.1) | 25.7 (78.3) | 20.5 (68.9) | 13.4 (56.1) | 4.9 (40.8) | -2.4 (27.7) | 10.3 (50.5) |
| อุณหภูมิต่ำสุดเฉลี่ย  °C (°F) | -9.9 (14.2) | -8.5 (16.7) | -1.8 (28.8) | 4.9 (40.8) | 9.2 (48.6) | 13.4 (56.1) | 17.8 (64) | 17.9 (64.2) | 12.9 (55.2) | 7.6 (45.7) | 0.6 (33.1) | -5.3 (22.5) | 4.9 (40.8) |
| อุณหภูมิต่ำสุดที่เคยบันทึก °C (°F) | -32.6 (-26.7) | -34.4 (-29.9) | -31.4 (-24.5) | -10.2 (13.6) | -2.4 (27.7) | 2.2 (36) | 3.6 (38.5) | 8.0 (46.4) | 0.0 (32) | -3.0 (26.6) | -25.8 (-14.4) | -32.0 (-25.6) | −34.4 (−29.9) |
| หยาดน้ำฟ้า มม (นิ้ว) | 93.9 (3.697) | 106.0 (4.173) | 112.2 (4.417) | 102.1 (4.02) | 73.9 (2.909) | 28.5 (1.122) | 10.0 (0.394) | 4.8 (0.189) | 17.2 (0.677) | 59.7 (2.35) | 81.6 (3.213) | 92.0 (3.622) | 781.9 (30.783) |
| วันที่มีหยาดน้ำฟ้าโดยเฉลี่ย | 12.47 | 11.70 | 13.90 | 15.27 | 15.30 | 6.77 | 2.43 | 1.80 | 3.53 | 9.80 | 8.53 | 11.37 | 112.9 |
| จำนวนชั่วโมงที่มีแดด | 55.8 | 73.5 | 133.3 | 171.0 | 235.6 | 288.0 | 313.1 | 310.0 | 258.0 | 179.8 | 99.0 | 46.5 | 2,163.6 |
แหล่งที่มา: Turkish State Meteorological Service
ข้อมูลและแหล่งข้อมูลอื่น

GCatholic - former and titular Armenian Catholic see
Hundreds of pictures of the town
Hakobyan, Tadevos (1987). "(Mush)". Պատմական Հայաստանի քաղաքները [Cities of historic Armenia] (ภาษาอาร์เมเนีย). Yerevan: "Hayastan" Publishing. pp. 196–203.
Kévorkian, Raymond H. (2011). The Armenian Genocide: A Complete History. London: I. B. Tauris. ISBN 9781848855618.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ
พระเจ้าแอนทิโอคัสมหาราช

พระเจ้าแอนทิโอคัสมหาราช (ภาษากรีก: Ἀντίoχoς Μέγας; อังกฤษ: Antiochus III the Great, 241 - 187 ปีก่อนคริสตกาล) เป็นกษัตริย์กรีกและผู้ปกครององค์ที่ 6 ของ จักรวรรดิซิลูซิด พระองค์ทรงปกครองเหนือภูมิภาคซีเรียและพื้นที่ส่วนใหญ่ของ เอเชียตะวันตกเฉียงใต้ ในช่วงปลายศตวรรษที่ 3 ก่อนคริสตกาล ขึ้นครองสิริราชสมบัติเมื่อพระชนมายุได้ 18 พรรษาใน 222 ปีก่อนคริสตกาล การรบในช่วงต้นของพระองค์ต่อสู้กับ ราชอาณาจักรทอเลมี
การลวงประสาทเหมือนเวลาหยุด

การลวงประสาทเหมือนเวลาหยุด  (อังกฤษ: Chronostasis, จาก กรีกโบราณ: χρόνος, chrónos, แปลว่า "เวลา" และ กรีกโบราณ: στάσις, stásis, แปลว่า "หยุด") 
เป็นการรับรู้เวลาผิดอย่างหนึ่ง 
ที่เกิดความรู้สึกเมื่อเริ่มกิจกรรมใหม่ว่า  เวลายืดออกไป 
ยกตัวอย่างเช่น ความรู้สึกเหมือนเวลาหยุดจะเกิดขึ้นเมื่อกำลังตรึงตาที่จุด ๆ หนึ่ง
แล้วทำการเคลื่อนไหวตาแบบรวดเร็วที่เรียกว่า saccade (เหลือบตา) ไปมองที่จุดที่สอง
ซึ่งทำให้เกิดความรู้สึกว่าได้มองอยู่ที่จุดที่สองเป็นระยะเวลานานกว่าที่ได้มองแล้วจริง ๆ 
โดยสามารถเกิดความรู้สึกเหมือนเวลายืดออกไปแบบนี้ถึง 500 มิลลิวินาที (ครึ่งวินาที)
เป็นปรากฏการณ์ที่ไม่ขัดแย้งกับไอเดีย (หรือทฤษฎี) ที่ว่า  ระบบการมองเห็นทำการจำลองเหตุการณ์ที่กำลังเป็นไปก่อนจะเกิดการรับรู้เหตุการณ์นั้นจริง ๆ
รูปแบบของการลวงประสาทที่รู้จักกันดีที่สุดก็คือ  ภาพลวงตาเหมือนนาฬิกาหยุด (stopped-clock illusion)  
ที่หลังจากการเหลือบตาแบบ saccade ไปดูนาฬิกา  การเคลื่อนไปของเข็มวินาทีเป็นครั้งแรกเหมือนจะใช้เวลานานกว่าครั้งที่สอง  โดยที่เข็มวินาทีอาจจะดูเหมือนกับหยุดอยู่กับที่สักระยะหนึ่งหลังจากการเหลือบดู
การแปลสิ่งเร้าผิดเช่นนี้สามารถเกิดขึ้นทางหูและทางสัมผัสได้เช่นกัน
ยกตัวอย่างเช่น  งานวิจัยหนึ่งบอกเป็นนัยว่า  เมื่อกำลังฟังเสียงสัญญาณโทรศัพท์ที่บอกว่า  โทรศัพท์เบอร์ที่โทรไปกำลังดังอยู่
ถ้ามีการสลับหูเพื่อจะฟังเสียงนั้น
คนโทรจะประเมินระยะเวลาระหว่างสัญญาณโทรศัพท์ดังมากเกินไป
องค์ประกอบที่มีอิทธิพล

เพราะความซับซ้อนของปรากฏการณ์นี้  สิ่งเร้าที่มีลักษณะต่าง ๆ กัน  และการกระทำทางกายต่าง ๆ กันสามารถเปลี่ยนประสบการณ์ลวงประสาทเหมือนเวลาหยุด
องค์ประกอบที่มีอิทธิพล > แอมพลิจูดของ saccade

แอมพลิจูด (ช่วงระยะ) ของ saccade ยิ่งสูงขึ้นเท่าไร  การประเมินค่าเวลาเกินไปก็เพิ่มขึ้นเท่านั้น
เช่นในตัวอย่างเกี่ยวกับนักเรียน  ตายิ่งต้องเคลื่อนไปไกลยิ่งเท่าไรที่จะเห็นนาฬิกา
การรับรู้เหมือนว่าเวลาหยุด  ก็จะยิ่งเพิ่มขึ้นไปเท่านั้น  
ความเป็นไปอย่างนี้สนับสนุนทฤษฎีที่ว่า  การประเมินระยะเวลาเกินเกิดขึ้น
เพราะเกิดจากการเติมข้อมูลที่หายไปในช่วง saccade
คือ  saccade ยิ่งใช้เวลานานเท่าไร
สมองก็จะต้องเติมข้อมูลที่หายไปนานขึ้นเท่านั้น  ซึ่งนำไปสู่การประเมินช่วงเวลาของข้อมูลทางตาที่ได้รับทันทีหลังจาก saccade เกินไป
องค์ประกอบที่มีอิทธิพล > การยักย้ายความใส่ใจ

เมื่อเปลี่ยนจุดทอดสายตาจากวัตถุหนึ่งไปยังอีกวัตถุหนึ่ง
การเคลื่อนไหวแบบ saccade นั้นจะประกอบด้วยการยักย้ายความใส่ใจด้วย
เช่น  ในกรณีภาพลวงตาเหมือนนาฬิกาหยุด  ไม่ใช่ตาเท่านั้นที่ขยับไป
แต่ต้องมีการย้ายความใส่ใจไปที่นาฬิกา
เพราะเหตุนี้  นักวิจัยจึงยังไม่ทราบว่า  การเคลื่อนไหวตา
หรือเพียงแค่การย้ายความเใส่ใจไปยังตัวกระตุ้นที่สองเท่านั้น  ที่เป็นตัวเริ่ม saccadic masking
แต่มีการทดลองที่ผู้รับการทดลองย้ายความใส่ใจโดยไม่ขยับตาที่แสดงว่า  
การยักย้ายความใส่ใจเพียงอย่างเดียวไม่สามารถทำให้เกิดประสบการลวงประสาทเหมือนเวลาหยุด  
นี้บอกเป็นนัยว่า  การใส่ใจไม่ได้เป็นสัญญาณจุดเริ่มต้นทางเวลาที่ใช้ในการเติมการรับรู้ให้เต็ม
แต่จริง ๆ แล้ว  การเคลื่อนไหวตาจริง ๆ นั่นแหละเป็นสัญญาณจุดเริ่มต้นทางเวลาที่สำคัญนี้
ถึงอย่างนั้น  ความสัมพันธ์ระหว่างความใส่ใจกับการรับรู้ในเรื่องของการลวงประสาทเหมือนเวลาหยุด
เป็นความสัมพันธ์ที่วัดได้ยากและอาจจะมีความเอนเอียง  (bias)  เพราะอาศัยวิธีการทดลอง
เพราะผู้รับการทดลองเองนั่นแหละอาจมีความเอนเอียง  เนื่องจากรับสั่งให้ทำกิจกรรมหรือย้ายความสนใจไปทางอื่น
ทฤษฎีว่าความใส่ใจอาจจะเป็นสัญญาณจุดเริ่มต้นทางเวลาสำหรับการลวงประสาทเหมือนเวลาหยุดยังไม่สามารถที่จะปฏิเสธได้โดยส่วนเดียว
องค์ประกอบที่มีอิทธิพล > เสถียรภาพของตำแหน่งสิ่งแวดล้อม

เราอาจจะสงสัยว่า  การลวงประสาทเหมือนเวลาหยุดยังเกิดขึ้นหรือไม่ถ้าเป้าหมายของ saccade เคลื่อนที่ไปจากจุดเดิม
พูดอีกอย่างหนึ่งก็คือ  เราจะประสบการลวงประสาทเหมือนเวลาหยุดหรือไม่ถ้านาฬิกาที่เราดูเคลื่อนไปจากจุดเดิม
โดยผ่านวิธีการทดลอง  นักวิจัยพบว่า  ขึ้นอยู่กับว่าเรารู้หรือไม่ว่าวัตถุนั้นได้เคลื่อนไปจากที่เดิมแล้ว
คือ  ถ้าเรารู้ว่า  เป้าหมายของ saccade ได้เคลื่อนไปแล้ว  ก็จะไม่เกิดประสบการลวงประสาทเหมือนเวลาหยุด
และโดยนัยตรงกันข้าม  ถ้าไม่รู้ว่า  เป้าหมายของ saccade ได้เคลื่อนไปแล้ว  ก็จะประสบกับปรากฏการณ์นี้
นี่น่าจะเป็นเพราะว่า การป้อนข้อมูลประสาทย้อนหลังจะไม่เกิดขึ้นในกรณีที่มีการรับรู้ถึงการเคลื่อนไหวของเป้าหมาย
คือ  ถ้าหลัง  saccade  ตาก็ทอดลงตรงที่เป้าหมาย
สมองก็จะสมมุติว่า  เป้าหมายได้ดำรงอยู่ที่ตำแหน่งของมันตลอดช่วงระยะ saccade
แต่ถ้าเป้าหมายเปลี่ยนตำแหน่งในช่วง saccade ความแปรเปลี่ยนของสถานการณ์ย่อมทำให้เหมือนกับเป็นวัตถุใหม่